पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी की चेन को तोड़ने के लिए अब जिले भर के नर्सिंग कॉलेज को आपातकालीन कोविड-19 केयर सेंटर बनाने के लिए भारतीय जनता पार्टी के जिला मंत्री रंजीत सिंह ने जिला कलेक्टर से पत्र लिखकर मांग की है। उन्होंने बताया कि आपात स्थिति से बचने के लिए हमें पहले से तैयार रहने की जरूरत है और कोविड केयर सेंटर में बेड, ऑक्सीजन एवं आवश्यक दवाइयों की उपलब्धता अनिवार्य है। जिला प्रशासन द्वारा पंचायत भवन सहित ऐसे भवन मेें कोविड केयर सेंटर बनाए जा रहे हैं, जहां पर बेड, स्टाफ नर्स, जैसे कई मूलभूत सुविधा नहीं है।
भाजपा के जिला मंत्री रंजीत सिंह ने बताया जिले मे कई नर्सिंग कॉलेज संचालित किए जा रहे हैं। ऐसे समय समाज का हर वर्ग कोरोना से लड़ने में बढ-चढ़ कर सहयोग कर रहा है। ऐसे समय में इन नर्सिंग कॉलेजों में कोविड केयर सेंटर बनाकर वहां के स्टाफ का भी उपयोग किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn